cyanic-selkie/wikianc huggingface dataset:
দাতব্য সংস্থা
দাতব্য সংস্থার গঠন
কিছু সংখ্যক দাতব্য সংস্থা মিলে হয় রয়্যাল চার্টার, একটি নথি যা একটি আইনি সত্ত্বাসহ নিগম তৈরি করে (বা কিছু ক্ষেত্রে, কোম্পানির মত নিগমিত দাতব্য সংস্থাকে বদলিয়ে রয়্যাল চার্টার-এর নিগমিত দাতব্য সংস্থা করে)। রাজকীয় সম্মতি পাবার আগেই চার্টারটিকে অবশ্যই প্রিভি কাউন্সিল দ্বারা অনুমোদিত হতে হবে। যদিও যেসকল দফা দেওয়া হওয়া হয়েছে তার উপর নির্ভর করে দাতব্য সংস্থার প্রকৃতি পরিবর্তিত হতে পারে, সাধারণত রয়্যাল চার্টার একটি দাতব্য সংস্থাকে একটি কোম্পানির মত একই সীমাবদ্ধ দায় এবং চুক্তিতে আবদ্ধ হবার ক্ষমতা দিবে।
চ্যারিটিজ অ্যাক্ট ২০০৬ নিগমিত সংস্থার জন্য নতুন রূপের একটি আইন প্রণয়ন যেটি দাতব্য সংস্থার জন্য বিশেষভাবে তৈরি, নিগমিত দাতব্য সংস্থা, কোম্পানির মত একই ক্ষমতাসম্পন্ন কিন্তু কোম্পানি হিসাবে নিবন্ধিত হবার প্রয়োজন ছাড়া। ২০০৩ সাল থেকে সি.আই.ও. হওয়া চালু হয়, বিভিন্ন তারিখে, সর্বোচ্চ লেনদেনের দাতব্য সংস্থাদের আগে সুযোগ দিয়ে।
ফাউন্ডেশন শব্দটি সাধারণত ইংল্যান্ড এবং ওয়েলস-এ ব্যবহার করা হয় না। মাঝেমাঝে, দাতব্য প্রতিষ্ঠান তার নামের অংশ হিসাবে ফাউন্ডেশন শব্দটি ব্যবহার করে যেমনঃ ব্রিটিশ হার্ট ফাউন্ডেশন, কিন্তু এর কোন আইনগত তাৎপর্য নেই এবং দাতব্য সংস্থাটির কাজ বা এটির আইনি কাঠামো সম্পর্কে কোনো তথ্য সরবরাহ করে না। সংস্থাটির কাঠামো উপরে বর্ণিত কাঠামোগুলোর একটি হবে।
দাতব্য সংস্থার নিবন্ধন
যেসকল দাতব্য সংস্থার আয় £৫০০০ এর বেশি, এবং যাদের জন্য ইংল্যান্ড ও ওয়েলসের আইন প্রযোজ্য, তাদের অবশ্যই চ্যারিটি কমিশন ফর ইংল্যান্ড ও ওয়েলস-এ নিবন্ধিত হতে হবে, যদি না তারা একটি "অব্যাহতিপ্রাপ্ত" বা "বহির্ভূত" দাতব্য সংস্থা হয়. কোম্পানীর জন্য, সাধারণত ইংল্যান্ড ও ওয়েলস-এর আইন প্রযোজ্য হবে যদি কোম্পানীটি ইংল্যান্ড ও ওয়েলস-এ নিবন্ধিত হয়। অন্যান্য ক্ষেত্রে, শাসক নথি যদি এটা স্পষ্ট না করে, তাহলে সংস্থাটি যে দেশের সাথে সবথেকে সম্পৃক্ত সেই দেশের আইন প্রযোজ্য হবে।
যখন দাতব্য সংস্থার আয় £৫০০০ অতিক্রম করে না, এটি চ্যারিটি কমিশন ফর ইংল্যান্ড ও ওয়েলস-এ দাতব্য সংস্থা হিসাবে নিবন্ধিত হতে পারবে না। যদিও, এটি এইচএম রেভেনিউ অ্যান্ড কাস্টমস-এ শুধুমাত্র কর উদ্দেশ্যের জন্য দাতব্য সংস্থা হিসাবে নিবন্ধিত হতে পারবে। চ্যারিটিজ অ্যাক্ট ২০০৬-এ বাধ্যতামূলক নিবন্ধন স্তর £৫০০০ বৃদ্ধির ফলে, ছোট দাতব্য সংস্থাগুলো এইচ.এম.আর.সি.-এর উপর নির্ভর করতে পারে তাদের দাতব্য উদ্দেশ্যের স্বীকৃতি এবং তাদের না-লাভ নীতি নিশ্চিত করার জন্য।
কিছু দাতব্য সংস্থা যাদের অব্যাহতি দাতব্য সংস্থা বলা হয় তাদের চ্যারিটি কমিশন-এ নিবন্ধন করার প্রয়োজন হয় না এবং অন্য কোনো চ্যারিটি কমিশন-এর তদারকি ক্ষমতার অন্তর্ভুক্ত নয়। এই দাতব্য সংস্থাগুলোর অন্তর্ভুক্ত হল অধিকাংশ বিশ্ববিদ্যালয় এবং জাতীয় জাদুঘর এবং কিছু অন্যান্য শিক্ষা প্রতিষ্ঠান। অন্যান্য দাতব্য সংস্থার নিবন্ধন করা প্রয়োজন বহির্ভূত করা হয়েছে, কিন্তু তারা চ্যারিটি কমিশন-এর তদারকি ক্ষমতার অন্তর্ভুক্ত থাকে। যদিও চ্যারিটিজ অ্যাক্ট ২০০৬-এ বহির্ভূত দাতব্য সংস্থার উপর আইনপরিবর্তন করা হয়েছে। অধিকাংশ বহির্ভূত দাতব্য সংস্থা হল ধর্মীয় দাতব্য সংস্থা।
উত্তর আয়ারল্যান্ড
উত্তর আয়ারল্যান্ড-এর দাতব্য সংস্থাগুলো ইউকে এইচএম রেভেনিউ অ্যান্ড কাস্টমস-এ নিবন্ধিত। চ্যারিটি কমিশন ফর নর্দান আয়ারল্যান্ড প্রতিষ্ঠিত হয় ২০০৯ সালে এবং ৭০০০ এর বেশি সংস্থার নাম এবং বিস্তারিত সংগ্রহ করেছে যাদের পূর্বে কর উদ্দেশ্যের জন্য দাতব্য অবস্থা মঞ্জুর করা হয়েছে। এইসব প্রতিষ্ঠানগুলোকে একটি নতুন ও অস্থায়ী তালিকাতে যুক্ত করার প্রক্রিয়া চালু আছে, তালিকাটির নাম "পূর্বে দাতব্য সংস্থা হিসাবে পরিচিত ছিল যে প্রতিষ্ঠানগুলো"। এই তালিকা নতুন তথ্যতালিকা নয়, কিন্তু সিসিএনআই ওয়েবসাইটে এটি সার্বজনীনরূপে উপলব্ধ করা হবে।
স্কটল্যান্ড
স্কটল্যান্ড-এর প্রায় ২৪,০০০ বা তার কাছাকাছি দাতব্য সংস্থা অফিস অফ দা স্কটিশ চ্যারিটি রেগুলেটর (ওএসসিআর)-এ নিবন্ধিত, যারা এছাড়াও দাতব্য সংস্থার একটি তথ্যতালিকা অনলাইনে প্রকাশ করে।
দাতব্য সংস্থার করব্যবস্থা
দাতব্য সংস্থাগুলো, এমনকি দাতব্য ট্রাস্টগুলোও, ইউকে-তে করব্যবস্থা থেকে জটিল ধরনের পরিত্রাণ ও অব্যাহতি পাবার যোগ্য। এর মধ্যে আছে আয় কর, মূলধনী কর, উত্তরাধিকার কর, স্ট্যাম্প শুল্ক, ভূমি কর ও মূল্য সংযোজন কর থেকে পরিত্রাণ ও অব্যাহতি। এই কর অব্যাহতির ব্যাপারে সমালোচনা আছে যে বেসরকারি বিদ্যালয়গুলো সত্যিকার অর্থে দাতব্য কোনো কাজ করার থেকে তাদের দাতব্য অবস্থা ব্যবহার করতে পারছে কর ফাঁকি দেবার কৌশল হিসাবে।
আয়ারল্যান্ড
আইরিশ ননপ্রফিটস নলেজ এক্সচেঞ্জ (আইএনকেএক্স) আইরিশ অলাভজনক সংস্থার উপাত্তভাণ্ডার তৈরি করে যাতে সেটি আইরিশ জনসাধারণের সুবিধার লক্ষ্যে করা অলাভজনক সংস্থাগুলোর নিয়ন্ত্রক এবং স্বেচ্ছায় প্রকাশ তথ্যের ভাণ্ডার হিসাবে কাজ করে। সংস্থাটি তাদের সেবা প্রদান অব্যাহত রাখার জন্য বর্তমানে সরকারি অর্থায়ন খুঁজছে।
যুক্তরাষ্ট্র
যুক্তরাষ্ট্রে, দাতব্য সংস্থা হল একটি সংস্থা যেটি জনস্বার্থের জন্য উপকারী এমন উদ্দেশ্যে পরিচালিত হয়। বিভিন্ন ধরনের দাতব্য সংস্থা আছে। প্রতিটি যুক্তরাষ্ট্র ও বিদেশি দাতব্য সংস্থা যেগুলো ইন্টারনাল রেভিনিউ কোড-এর অনুচ্ছেদ ৫০১ (গ) (৩) অনুযায়ী কর অব্যাহতি র যোগ্যতা অর্জন করে তাদের "বেসরকারি ফাউন্ডেশন" হিসাবে গণ্য করা হয়, যদি না এটি আইআরএস-এ দেখায় যে এটি অন্য বিষয়শ্রেণীর মধ্যে পড়ে। সাধারণত, কোনো সংস্থা যেটি বেসরকারি ফাউন্ডেশন না (যেমনঃ এটা অন্য কিছু হিসেবে যোগ্যতা অর্জন করে) ইন্টারনাল রেভিনিউ কোড-এর ৫০৯ (ক) অনুচ্ছেদ অনুযায়ী সেটি হল একটি জনসাধারণের দাতব্য।
এছাড়াও, বেসরকারি ফাউন্ডেশন সাধারণত এর প্রধান তহবিল সংগ্রহ করে ব্যক্তি, পরিবার, কর্পোরেশন, বা অন্য কোনো একক উৎস থেকে এবং অনুদান প্রদানকারী র থেকে বেশি সময় এবং জনগণের কাছ থেকে তহবিল সংগ্রহের অনুরোধ করে না। অন্য দিকে, একটি ফাউন্ডেশন বা জনসাধারণের দাতব্য সাধারণত ব্যক্তি, সরকার ও বেসরকারি ফাউন্ডেশন থেকে অনুদান পায়, এবং যদিও কিছু জনসাধারণের দাতব্য অনুদান প্রদানের কর্মকান্ডে নিয়োজিত, বেশিরভাগ সরাসরি সেবা প্রদান করে বা অন্যান্য কর অব্যাহতিপ্রাপ্ত কার্যক্রম পরিচালনা করে।
এটি আরেকটি পার্থক্য সৃষ্টি করে, ফাউন্ডেশন যেগুলো মূলত অনুদান প্রদান করে (যেমনঃ এগুলো তাদের সম্পদ অন্য সংস্থাকে অনুদান দেবার জন্য ব্যবহার করে, যার বদলে ঐ সংস্থা পরোক্ষভাবে ফাউন্ডেশনের লক্ষ্য পূরণে কাজ করে) সেগুলোকে সাধারণত "অনুদান প্রদানকারী" বা "অ-সক্রিয়" ফাউন্ডেশন বলা হয়। অবশ্যই এগুলো হয় বেসরকারি ফাউন্ডেশন, কিন্তু কিছু বেসরকারি ফাউন্ডেশন (এবং বেশিরভাগ সরকারি দাতব্য সংস্থা) তাদের প্রাপ্ত তহবিল সরাসরি "নিজস্ব" সেবা কার্যক্রম এবং লক্ষ্য পূরণে ব্যবহার করে।
অ-সক্রিয় বেসরকারি ফাউন্ডেশনের উদাহরণ হলঃ রকেফেলার ফাউন্ডেশন এবং বিল অ্যান্ড মেলিন্ডা গেটস ফাউন্ডেশন।
সক্রিয় ফাউন্ডেশন বা সরকারি দাতব্য সংস্থার উদাহরণের মাঝে আছেঃ লাভ ফর দা এল্ডারলি, এলিজাবেথ গ্লেসার পেডিয়াট্রিক এইডস ফাউন্ডেশন, আমেরিকান ক্যান্সার সোসাইটি, মেইক এ উইশ ফাউন্ডেশন, ওয়ার্ল্ড ওয়াইল্ডলাইফ ফান্ড, এবং হ্যান্ডস ফর মিউজিক ফাউন্ডেশন।
দাতব্য সংস্থা গঠনের শর্ত ও প্রক্রিয়া রাজ্যভেদে ভিন্ন হয়, এমনকি দাতব্য সংস্থা যেগুলো দাতব্য কার্যক্রম করে, দাতব্য অবদানের অনুরোধ করে, বা পেশাদার তহবিল সংগ্রহকারী ভাড়া নিয়োগ দেয় সেগুলোর নিবন্ধন এবং জমার শর্তও ভিন্ন হয়। তাই বাস্তবে "দাতব্য সংস্থার" বিস্তারিত সংজ্ঞা নির্ধারিত হয় যেখানে দাতব্য সংস্থাটি কার্যক্রম পরিচালনা করে সেই রাজ্যের আইনের শর্ত, এবং আইআরএস-এর কেন্দ্রীয় কর মুক্তির শর্ত দ্বারা।
ইউএস দাতব্য সংস্থাগুলোর ব্যাপারে তথ্য, এমনকি ক্রম সম্পর্কে জানার ব্যবস্থা রয়েছে।
কেন্দ্রীয় কর মুক্তি
কেন্দ্রীয় কর আইন অলাভজনক সংস্থাগুলোকে কর সুবিধা দেয় যা ইন্টারনাল রেভিনিউ কোড (আইআরসি)-এর অনুচ্ছেদ ৫০১ (গ) (৩) অনুযায়ী কেন্দ্রীয় আয় কর থেকে অব্যাহতি দেয়। অনুচ্ছেদ ৫০১ (গ) (৩)-এর সুবিধার মধ্যে আছে কেন্দ্রীয় আয় কর থেকে অব্যাহতি পাশাপাশি কর মুক্ত দাতব্য সাহায্য গ্রহণের ক্ষমতা। অনুচ্ছেদ ৫০১ (গ) (৩)-এর সুবিধাটি পাবার জন্য অধিকাংশ সংস্থাকে অবশ্যই ইন্টারনাল রেভিনিউ সার্ভিস (আইআরএস) বরাবর আবেদন করতে হবে।
অনুচ্ছেদ ৫০১ (গ) (৩)-এর সুবিধাটি পাবার জন্য দাতব্য সংস্থাকে কয়েকটি শর্ত অবশ্যই পূরণ করতে হবে। এর মধ্যে আছে সংস্থাটিকে নিগম হিসাবে, ট্রাস্ট, বা অনিগমিত সমিতি হিসাবে প্রতিষ্ঠিত হতে হবে, এবং সংস্থা প্রতিষ্ঠার নথি (যেমনঃ নিগম এর নিয়মাবলী, ট্রাস্ট এর নথি, বা সমিতির নিয়মাবলী) যাতে অবশ্যই এর উদ্দেশ্য দাতব্যের মাঝেই সীমাবদ্ধ রাখে, এবং স্থায়ীভাবে দাতব্য উদ্দেশ্যে তার সম্পদ নিয়োজিত করে। সংস্থাকে অন্যান্য কার্যক্রম করা থেকে বিরত থাকতে হবে যেমনঃ স্থানীয়, রাজ্যের, কিংবা কেন্দ্রীয় অফিসের কোনো প্রার্থীর রাজনৈতিক প্রচারণায় অংশগ্রহণ, এবং অবশ্যই নিশ্চিত করতে হবে যে এটির আয় দ্বারা কোনো একক বাক্তি লাভবান হবে না। অধিকাংশ কর অব্যাহতি সংস্থাকে রাজ্যে এবং কেন্দ্রীয় পর্যায়ে বার্ষিক আর্থিক প্রতিবেদন (আইআরএস ফর্ম ৯৯০) জমা দিতে হয়। একটি কর অব্যাহতি সংস্থার ৯৯০ এবং আরো কিছু ফর্ম খতিয়ে দেখার জন্য জনগণের কাছে উপলব্ধ করা হয়।
দাতব্য সংস্থার ধরন যেগুলো আইআরএস জনসাধারণের সুবিধার জন্য গঠিত বলে মনে করেঃ
কিছু সংখ্যক অন্যান্য সংস্থা, যেগুলো সংগঠিত হয়েছে ধর্মীয়, বৈজ্ঞানিক, সাহিত্যিক এবং শিক্ষাগত উদ্দেশ্যে, এমনকি যেগুলো জনগণের নিরাপত্তা পরীক্ষা এবং জাতীয় বা আন্তর্জাতিক অপেশাদার ক্রীড়া প্রতিযোগিতার বিকাশের জন্য, এবং শিশু বা প্রাণীর প্রতি নিষ্ঠুরতা রোধের জন্য, সেগুলোও অব্যাহতি পাবার যোগ্যতা অর্জন করতে পারে।
ঘর
thumb|ঘর ঘর বলতে মানুষের বসবাসের জন্য নির্মিত কাঠ ামোকে বোঝায়। ঘর মূলত এক কক্ষের আবাসিক দালান যা কাঠ, কংক্রিট বা অন্য কোনো উপাদানের সাহায্যে রাজমিস্ত্রির দ্বারা তৈরি করা হয়, যেখানে পানি, বিদ্যুৎ, তাপ বা বাতানুকূলতার সুবিধা থাকতে পারে। গৃহ শব্দ থেকে ঘর শব্দটি এসেছে। ঘর শব্দের অন্যান্য সমার্থক শব্দগুলো হচ্ছে - ভবন, আলয়, আবাস, নিবাস ইত্যাদি। ঘরের ভিতর বৃষ্টির পানি প্রবেশ প্রতিরোধের জন্য বিভিন্ন রকম ছাদ নির্মাণ করা হয়ে থাকে। ঘরের ভিতরে থাকা জিনিসপত্র এবং বাসিন্দাদের চোর বা অন্য কোনো ক্ষতিকারক প্রাণী বা মানুষের থেকে সুরক্ষার জন্য তালা লাগিয়ে রাখা হয়। পশ্চিমি ঘরনার সকল বাড়ির এক বা একাধিক শয়ন কক্ষ, স্নানঘর, রান্নাঘর এবং বসার কক্ষ থাকে। কিছু বাড়িতে আলাদা খাওয়ার ঘর অথবা খাওয়ার কক্ষ অন্য ঘরের বর্ধিত অংশে থাকতে পারে। কিছু বাড়িতে বিনোদন কক্ষের উপস্থিতি দেখতে পাওয়া যায়। কৃষিপ্রধান এলাকাগুলোতে গৃহপালিত পশু-পাখির জন্য আলাদা ঘরের ব্যবস্থা রাখা হয়।
আদিকালে মানুষ প্রকৃতির রুদ্ররোষ থেকে বাঁচার জন্য পাহাড়-পর্বতের গুহায় অবস্থান করতো। সমাজবদ্ধ জীব হিসেবে মানুষ ওই গুহাকেই নিজের ঘর হিসেবে ভাবতে শেখে। পরবর্তীতে মানুষ তার তীক্ষ্ণ বিচারবুদ্ধি, ক্ষমতা, দক্ষতা প্রয়োগ করে কালের পরিক্রমায় বর্তমানে ঘরে অবস্থান করছে।
ঘর তৈরি করে মানুষ সংসারী হয়েছে। সাধারণত বসবাস করার উপযোগী ঘর তৈরিতে বাঁশের খুঁটি, টিনসহ অন্যান্য সহায়ক সামগ্রীর দরকার পড়ে। ঘর বাঁধা কিংবা কুটীর নির্মাণে কুঁড়েঘরে ধানের খড় কিংবা পাটকাঠির ছাউনি দেওয়ার প্রচলন ছিল তিন/চার দশক পূর্বে। বর্তমানে এগুলোর পাশাপাশি ইট, বালু, সিমেন্ট, লোহার প্রচলন বেশ বেড়ে গেছে।
ঘরের প্রকারভেদ হিসেবে - কুঁড়েঘর, টিনের ঘর, দালান, মাটির ঘর, আধা-পাকা ঘর ইত্যাদি প্রস্তুত করা হয়। গৃহকর্তার অর্থনৈতিক স্বচ্ছলতার ওপর ঘরের স্তরগুলো লক্ষ্য করা যায়। সামাজিকভাবে নিজস্ব ঘরকে বাড়ি এবং যারা অন্যের বাড়িতে ভাড়াটিয়া হিসেবে থাকেন, তাদেরকে ঘর শব্দের পরিবর্তে বাসা হিসেবে আখ্যায়িত করতে দেখা যায়। ব্যক্তি হিসেবে পুরুষ তার স্ত্রীকে ঘরণী কিংবা গৃহলক্ষ্মী হিসেবে দেখে থাকে। গৃহিণী হিসেবে পুরুষের সাথে থাকাকে ঘর করা বলে। এছাড়ও, বৈবাহিক সম্বন্ধ স্থাপনের উপযোগী বংশ অন্বেষণকে ঘর খোঁজা বলে। দুঃখজনক সংবাদ হিসেবে ঘর ভাঙানো শব্দটি সত্যিকার অর্থেই বেশ কষ্টকর। কুমন্ত্রণা, ব্যক্তির চরিত্র, মানসিক ভারসাম্য ইত্যাদি ঘর ভাঙানোর জন্য অধিকাংশ ক্ষেত্রেই দায়ী। ঘরের রক্ষণাবেক্ষণে পুরুষের ভূমিকাই বেশি। তবে সাংসারিক শান্তিসহ সামাজিক ভারসাম্যতা রক্ষার্থে স্ত্রীর ভূমিকাও কোনো অংশেই কম নয়। একটি বাড়ির সামনে বা পিছনের অংশে উঠান থাকতে পারে, যেখানে বাসিন্দারা আরাম করা বা খেতে পারে।
ব্যুৎপত্তি
ইংরেজি শব্দ হাউস প্রাচীন ইংরেজী শব্দ হাস  থেকে সরাসরি আগত, যার অর্থ "বাসস্থান, আশ্রয়, ঘর, বাড়ি", যেটি প্রোটো-জার্মানি হুশান   শব্দ থেকে উদ্ভূত (ব্যুৎপত্তিগত বিশ্লেষণ দ্বারা পুনর্গঠিত)। প্রোটো-সেমেটিক হায়ারোগ্লাইফিক প্রতীকে ঘর বোঝাতে ইংরেজি 'বি' প্রতীক ব্যবহারিত হত। প্রতীকটিকে বিভিন্ন ভাষায় "বেয়েত", "বাজি" বা "বেথ" বলা হত এবং পরবর্তীতে রোমান হরফ বিটার উৎপত্তি হয় এই প্রতীক থেকেই। আরবিতে "বেয়েত" অর্থ ঘর, এবং মাল্টিজ বেইয়েত বলতে মুলত বাড়ির ছাদকে বোঝানো হয়।
নকশা
স্থপতিরা ঘরে বসবাসকারীর চাহিদা মত করে ঘরের নকশা করে থাকেন। "ফেং শুই" মূলত বৃষ্টিপাত এবং ক্ষুদ্র জলবায়ুর মতো বিষয়গুলির উপর ভিত্তি করে বাড়িঘর সরানোর একটি চীনা পদ্ধতি, সম্প্রতি বাড়ির অভ্যন্তরের লোকদের উপর ইতিবাচক প্রভাব বাড়ানোর লক্ষ্যে অভ্যন্তরীণ জায়গাগুলির নকশার পরিধি আরও বাড়ানো হয়েছে, যদিও এর আদৌ কোন প্রভাব আছে কিনা তা প্রমাণিত নয়। ফেং শুই বলতে অনেকসময় ঘরের চারিদিক বেষ্টিত করে রাখা অথবা রিয়েল স্টেট পরিভাষায় অন্দর-বহিরাঙ্গন প্রবাহ বলা হয়। মার্কিন যুক্তরাষ্ট্রের একটি বাড়ির গ্যারেজ এবং অন্যান্য ব্যবহারিত স্থানগুলি বাদ দিয়ে বাকি প্রতি বর্গ ফুট স্থানগুলো "বাসযোগ্য জায়গা" হিসেবে ধরা হয়। ইউরোপীয় রীতিতে বাড়ির গ্যারেজ এবং অন্যান্য ব্যবহারিত স্থানগুলি বাদ দিয়ে ঘরের চারপাশে দেয়াল বেষ্টিত প্রতি "বর্গ মিটার" স্থানকে বাসযোগ্য জায়গা ধরা হয়।. ঘরের স্তর বা তলার সংখ্যা বৃদ্ধির সাথে সাথে স্কয়ার ফুটের তারতম্য হয়ে থাকে।
প্রায়শই গৃহপালিত বা বন্য প্রাণীর জন্য মানব আবাসের সংস্করণগুলির অনুরূপ ছোট ঘর বানানো হয়ে থাকে। মানব নির্মিত প্রাণী ঘরগুলোর মধ্যে আছে, পাখির ঘর, মুরগির ঘর, কুকুরের ঘর এবং কৃষি কাজে প্রয়োজন হয় এমন পশু-পাখির জন্য আছে খামার ঘর।
অংশ সমূহ
অনেক বাড়িতে বিশেষায়িত সুবিধা সহ কয়েকটি বড় কক্ষ এবং অন্যান্য প্রয়োজনীয় বেশ কয়েকটি ছোট কক্ষ বিদ্যমান থাকে। এর মধ্যে একটি বাস / খাওয়ার কক্ষ, একটি ঘুমানোর কক্ষ এবং (যদি উপযুক্ত সুযোগসুবিধা এবং পরিবেশ বিদ্যমান থাকে) পৃথক বা সংযুক্ত ধোলাই কক্ষ এবং প্রক্ষালন কক্ষ থাকতে পারে। বেশিরভাগ প্রচলিত আধুনিক বাড়িগুলিতে কমপক্ষে একটি শয়নকক্ষ, বাথরুম, রান্নাঘর বা রান্নার জায়গা এবং একটি বসার ঘর থাকে। বেশিরভাগ ক্ষেত্রে একটি বাড়ীতে যে সকল অংশ বিদ্যমান থাকে তা হলঃ
ইতিহাস
ঘরের প্রথম উৎপত্তি সম্পর্কে খুব কম জানা যায়, তবে এটি আশ্রয়স্থল হিসেবে সু-প্রাচীনকাল থেকে বিবেচিত হয়ে আসছে। রোমান স্থপতি ভিট্রুভিয়াসের গাছের শাখা এবং মাটির সমন্বয়ে তৈরি ঘরের কাঠামোকে প্রথম বাসযোগ্য ঘরের স্থপনা হিসেবে বিবেচিত হয়, এটি কুড়ে ঘর নামেও পরিচিত। ফিলিপ ট্যাবর এর মতে ১৭ শতকের ডাচ বাড়িগুলোই হচ্ছে আধুনিক বাড়ির ভিত্তি। "বাড়ির প্রাচীন ইতিহাস সম্পর্কে যত দূর ধারণা পাওয়া যায় তাতে বাড়ির বাড়ি বলা হয় নেদারল্যান্ডকে। নির্মাণের ব্যুৎপত্তির ইতিহাস ১৭ শতকের এক-তৃতীয়াংশ ধরে ডাচদের আলাদা আলাদা বাড়িকে একত্রীকরণ এর মাধ্যমে নগর নির্মাণ দিয়ে শুরু হয়।"
মধ্য যুগ
মধ্য যুগে বিভিন্ন চাহিদা অনুযায়ী ম্যানর ঘর তৈরি করা হত। ঘরগুলিতে পরিবার, আত্মীয়স্বজন, কর্মচারী, চাকরিজীবী এবং অতিথি সহ অসংখ্য লোকের বসবাস ছিল। তাদের জীবনধারা অনেকাংশেই সাম্প্রদায়িক ছিল, কারণ বড় খাওয়ার ঘরে ও সভাকক্ষে নিজস্ব রীতিনীতি অনুসরণ করা হত এবং সৌর ঘুমানোর উদ্দেশ্যে তৈরি হয়েছিল। ১৫ এবং ১৬ শতকে ইতালীয় রেনেসাঁ পালাজ্জোতে প্রচুর ঘরের অস্তিত্ব পাওয়া যায়। ম্যানর হাউসগুলির গুণাবলী এবং ব্যবহার বিচিত্রের বিপরীতে, পালাজোর বেশিরভাগ কক্ষের কোনও নির্দিষ্ট উদ্দেশ্য ছিল না, তবুও বেশ কয়েকটি দরজা লাগানো থাকত। এই দরজাগুলি সংলগ্ন কক্ষগুলি রবিন ইভান্স "পৃথক পৃথকভাবে সংযুক্ত চেম্বারের ম্যাট্রিক্স" হিসেবে বর্ণনা করেন। এই ধরনের বিন্যাস ব্যবস্থায় ভিন্ন ভিন্ন কক্ষে বসবাসকারী বাসিন্দারা অবাধে অন্যান্য কক্ষে বিচরণ করতে পারত, ফলে গোপনীয়তা রক্ষা হত না। ঘরের কক্ষগুলি পৃথকিকরণ এবং গোপনীয়তা রক্ষার প্রয়োজনীয়তার ফলস্বরূপ কক্ষ বর্ধনের প্রথম উদাহরণ ১৫৯৭ সালে নির্মিত লন্ডনের চেলসির বিউফর্ট হাউস। এটি ইংরেজ স্থপতি জন থর্প ডিজাইন করেছিলেন, যিনি তাঁর পরিকল্পনায় লিখেছিলেন, "সকলের মধ্যে দীর্ঘ প্রবেশ"। ঘর থেকে চলাচলে পথের এই বিচ্ছিন্নতার ফলস্বরূপ করিডোর এর কার্যকারিতার বিকাশ ঘটেছিল। সেসময় এই পদ্ধতি অত্যন্ত জনপ্রিয়তা লাভ করে, যেখানে প্রতি ঘরে আলাদা দরজা ব্যবহার করা হত এবং সকল ঘরে যাতায়াত এর জন্য দরজাগুলোর সামনে পথের ব্যবস্থা ছিল। ইংরেজ স্থপতি স্যার রজার প্র্যাট বলেছেন "বাড়ির পুরো দৈর্ঘ্যের মধ্যভাগের পথটি ঘরের অন্যান্য বাসিন্দাদের অনবরত প্রবেশ আটকিয়ে গোপনীয়তা নিশ্চিত করে"। ১৭-শতাব্দীর মধ্যে স্থপতিরা উচ্চবিত্তদের এবং তাদের অধীনস্থ চাকরদের কক্ষ আলাদা ভাবে নকশা করতে সক্ষম হয়। প্রাট এর মতে "পরবর্তীতে কর্তা ব্যাক্তিদের আরও গোপনীয়তা দেয়ার লক্ষে এমন ধরনের নকশা করা হয় যাতে সাধারণ কর্মচারীরা কখনই প্রকাশ্যে তাদের অনুষ্ঠানগুলোতে উপস্থিত হতে না পারে।" ১৯ শতকের মধ্যে এই কক্ষ বিভাজনের মাধ্যমে ধনী গরিবের মধ্যকার দূরত্ব শারীরিক ভাবেও বাড়িয়ে দেয়।
সমাজবিজ্ঞানী উইটল্ড রাইব্যাকজেনস্কি লিখেছেন," দিন ও রাতের জন্য আলাদা কক্ষ এবং অভিজাত ও সাধারন এলাকা বিভাজনের প্রক্রিয়া এখান থেকে শুরু হয়।" ভিন্ন ভিন্ন ঘরের জন্য ভিন্ন প্রবেশ পথের প্রচলন ঘর গুলোকে উন্মুক্ত থেকে গোপনীয় করে তোলে।
শিল্প বিপ্লব
ইংল্যান্ড এবং রেনেসাঁর বৃহৎ বাড়ির তুলনায় ১৭ শতাব্দীর ডাচ বাড়িগুলো ছিল যথেষ্ট ছোট এবং চার থেকে পাঁচ জনের বসবাস উপযোগী ছিল। এটি কারণ ছিল যে তারা দাসদের উপর নির্ভরতার বিপরীতে "স্বনির্ভরতা" গ্রহণ করেছিল এবং পরিবারকেন্দ্রিক জীবনযাত্রা শুরু করেছিল। ডাচ দের কাছে পারিবারিক স্থল এবং কর্মস্থল আলাদা করা আবশ্যক ছিল যেখানে ঘর ছিল কাজের পর আরাম-আয়েশ করার জায়গা।
১৭ শতাব্দীর শেষার্ধে ঘরের নকশা কর্মস্থল মুক্ত হয়ে উঠে যা ভবিষ্যৎ গৃহনির্মাণ পদ্ধতির নতুন দ্বার উন্মোচন করে। এর ফলে শিল্প বিপ্লব উপকৃত হয় যেখানে বড় আকারের কারখানার উৎপাদন এবং অধিক শ্রমিক অর্জন করা সম্ভব হয়। ডাচদের ঘরের নকশা এবং এর কার্যকারিতা আজও পূর্বের মত বহাল আছে।
উনবিংশ এবং বিংশ শতাব্দীর ঘর
১৯ এবং ২০ শতকে আমারিকান রীতিতে কিছু পেশাজীবীদের (যেমনঃ চিকিৎসক) ঘর এমন ভাবে তৈরি করা হত যেখানে ঘরের সামনের অংশ অথবা দুইটি কক্ষকে কর্মস্থল হিসেবে ব্যবহার করা হত, কক্ষগুলো মুল বাড়ি থেকে সম্পূর্ণ আলাদা থাকতো। বিংশ শতাব্দীর মাঝামাঝি সময়ে, উচ্চ প্রযুক্তির সরঞ্জামগুলির বৃদ্ধির কারণে চিকিৎসকগন স্থান পরিবর্তন করে অফিস বা হাসপাতাল থেকে কাজ পরিচালনা শুরু করেন।
গৃহ অভ্যন্তরে প্রযুক্তি এবং ইলেক্ট্রনিক পন্যের ব্যবহার ঘরের গোপনীয়তা এবং ঘর থেকে কাজের বিচ্ছিন্নতাকে প্রশ্নবিদ্ধ করেছে। ক্রমান্বয়ে নজরদারি এবং যোগাযোগের প্রযুক্তিগত অগ্রগতি ব্যক্তিগত অভ্যাস ও ব্যক্তিগত জীবনের প্রতি প্রভাব ফেলছে। ফলস্বরূপ, "ব্যক্তিগতটি আরও জনাথন হিলের মতে "এভাবে গোপনীয়তা আরও বেশি উন্মুক্ত হয়ে পড়ছে এবং ব্যাক্তিগত জীবনযাপনের আকাঙ্খা ক্রমান্বয়ে বাড়ছে যা সামাজিকতা ধ্বংসের জ্বালানী হিসেবে কাজ করছে।" যোগাযোগ হ্রাস পেলেও, পৃথক কাজ এবং জীবনযাপনের আকাঙ্ক্ষা প্রকট হচ্ছে। অপরদিকে, কিছু স্থপতি এমন বাড়ির নকশা করেছেন যেখানে খাওয়া, কাজ এবং জীবনযাপন একত্রে করা হচ্ছে।
নির্মাণ
বিশ্বের অনেক জায়গায় ভেজানো উপকরণ ব্যবহার করে ঘর নির্মিত হয়। ম্যানিলার পায়েটাস এলাকার বস্তির ঘরগুলি কাছাকাছি অবস্থিত আবর্জনার স্তুপ থেকে উপাদান সংগ্রহ করে বানানো। ডাকারের বাড়িগুলো পুনর্ব্যবহারযোগ্য সামগ্রী দিয়ে তৈরি যেখানে ছাদ এবং ভিত্তি হিসেবে আবর্জনা ও বালুর মিশ্রণ ব্যবহার করা হয়। এই আবর্জনা-বালির মিশ্রণটি ঘরকে বন্যার হাত থেকে রক্ষা করে। মার্কিন যুক্তরাষ্ট্রে আধুনিক বাড়ি নির্মাণের কৌশলগুলির মধ্যে হালকা ফ্রেম নির্মাণ (যেখানে কাঠের সরবরাহ আছে) এবং রামড আর্থ নির্মাণ (যেখানে কাঠ সহজলভ্য নয়) উল্লেখযোগ্য। কিছু অঞ্চলে একচেটিয়া ভাবে বাড়ির ভিত্তি হিসেবে ইট এবং খাঁজকাটা পাথর ব্যবহারিত হয়। কতক বাড়ী তৈরিতে নিয়মিত উপকরণের পরিবর্তে অ্যালুমিনিয়াম এবং লোহা ব্যবহারিত হয়। ক্রমবর্ধমান জনপ্রিয় বিকল্প নির্মাণ সামগ্রীসমূহের ভিতর উল্লেখযোগ্য হচ্ছে, অন্তরক কংক্রিট ফর্ম (কংক্রিট দিয়ে ভরা ফেনা), কাঠামোগত উত্তাপ প্যানেল, হালকা গেজ ইস্পাত এবং ইস্পাত ফ্রেমিং। প্রায়শ লোকেরা হাতের কাছে সহজলভ্য উপকরণ দিয়ে অথবা নিজস্ব সংস্কৃতির সাথে সামঞ্জস্যপূর্ণ উপকরণ দিয়ে বাড়ি নির্মাণ করে থাকে। সুতরাং পুরো শহর, অঞ্চল, কাউন্টি বা এমনকি রাজ্য / দেশগুলি একই ধরনের উপাদান দিয়ে নির্মিত হতে পারে। উদাহরণস্বরূপ, আমেরিকান বাড়ি তৈরিতে একটি বড় অংশ কাঠ ব্যবহার করে, অন্যদিকে বেশিরভাগ ব্রিটিশ এবং অনেক ইউরোপীয় বাড়ি তৈরিতে পাথর, ইট বা কাদা ব্যবহার করা হয়। বিশ শতকের গোড়ার দিকে কিছু বাড়ির ডিজাইনার প্রাক-উৎপাদন ব্যবহার শুরু করেছিলেন। সিয়ার্স, রোবাক এন্ড কো ১৯০৮ সালে সর্বপ্রথম তাদের সিয়ারস ক্যাটালগ বাড়ি সাধারণ মানুষের কাছে বাজারজাত শুরু করে। ঘর নির্মাণে প্রিফ্যাব কৌশল দ্বিতীয় বিশ্বযুদ্ধের পরে জনপ্রিয় হয়ে উঠে। এই পদ্ধতিতে প্রথমে ছোট ছোট কক্ষগুলি ফ্রেমিংয়ের পরে পুরো দেওয়াল পূনঃনির্মাণ করে নির্মাণস্থলে নিয়ে যাওয়া হয়। এ ধরনের ঘর নির্মাণের প্রধান উদ্দেশ্য ছিল দুর্যোগপূর্ণ আবহাওয়াতে ভালো আশ্রয়স্থলে কর্মযজ্ঞ চালিয়ে যাওয়া। অতি সম্প্রতি নির্মাতারা স্ট্রাকচারাল ইঞ্জিনিয়ারদের সাথে সহযোগিতা শুরু করেছেন যারা উচ্চ বায়ু প্রবাহ এবং ভূমিকম্প প্রতিরোধের জন্য প্রিফ্যাব্রিকেটেড ইস্পাত ফ্রেমযুক্ত বাড়ি নির্মাণের জন্য গবেষণা চালিয়ে যাচ্ছে। এই উদ্ভাবনের ফলে কম জনবলে অধিক মজবুত টেকসই এবং দ্রুত নির্মাণ প্রক্রিয়া সম্ভব হবে। সল্প-ব্যবহারিত নির্মাণ পদ্ধতি সাম্প্রতিক সময়ে পুনরায় জনপ্রিয়তা অর্জন করছে। যদিও ব্যাপক ব্যবহার না হলেও এই পদ্ধতিগুলো নির্মানে সক্রিয়ভাবে জড়িত মালিকদের দিনে দিনে আকৃষ্ট করছে। যেগুলো হলঃ উন্নত বিশ্বে ঘরের নকশায় শক্তি-সংরক্ষণের গুরুত্ব বেড়েছে। গৃহায়ন কার্বন নিঃসরণের একটি বড় কারণ (গবেষণায় দেখা গেছে এর হার যুক্তরাজ্যে গড়ে ৩০%)। সল্প শক্তির গৃহনির্মাণের প্রচলন দিনে দিনে বাড়ছে।
আইনি সমস্যা
ঐতিহাসিক গুরুত্ববহন করে এমন বাড়িগুলোতে কিছু আইনি জটিলতা রয়েছে। যুক্তরাজ্যের নতুন বাড়িগুলি ক্রয় বিক্রয় আইনের আওতায় আসে না। নতুন বাড়ি কেনার সময় ক্রেতার অন্যান্য পণ্য কেনার চেয়ে আলাদা আইনী পদ্ধতি থাকে। ইংল্যান্ডে নতুন বাড়িগুলি একটি জাতীয় হাউজ বিল্ডিং কাউন্সিল দ্বারা নিয়ন্ত্রিত হয়।
সনাক্তকরণ এবং প্রতীকতা
ঘনবসতি বৃদ্ধির সাথে সাথে মানুষ জমি চিহ্নিতকরন এবং খসড়া প্রণয়নের উপর গুরুত্বআরোপ করছে। কিছু বাড়ির নামকরণের সাথে বাসিন্দাদের আবেগ অনুভুতি জড়িয়ে থাকে। উদাহরণস্বরূপ, হাওয়ার্ডস এন্ডের বাড়ি বা ব্রাইডহেডের দুর্গ এর কথা বলা যেতে পারে। নিয়মতান্ত্রিক উপায়ে ঘর শনাক্ত করার জন্য বাড়ি সংখ্যা নির্ধারণের বিভিন্ন পদ্ধতি ব্যবহার করা যেতে পারে। একটি বাড়ি তার বাসিন্দা বা নির্মাতার রুচি বা অবস্থা প্রকাশ করে থাকে। সুতরাং একটি বৃহৎ এবং অভিজাত বাড়ি মালিকের সুস্পষ্ট সম্পদশালী হওয়ার লক্ষণ প্রকাশ করে যখন পুনর্ব্যবহারযোগ্য উপকরণগুলির দ্বারা নির্মিত একটি নিম্নমানের বাড়ি শক্তি সংরক্ষণের প্রতি সমর্থনকে ইঙ্গিত করে। ঐতিহাসিক তাৎপর্যপূর্ণ বাড়িগুলো (উদাহরণস্বরূপ বিখ্যাত ব্যাক্তিদের বাসভবন অথবা সুপ্রাচীন কোন বাড়ি) একটি এলাকার নগর পরিকল্পনায় ঐতিহ্যবাহী বাড়ি হিসেবে বিবেচিত হয়ে থাকে। এই জাতীয় বাড়ি গুলো স্মৃতি ফলক দিয়ে চিহ্নিত করে রাখা হয়। বাড়ির মালিকানা অর্থনীতিতে সমৃদ্ধির একটি সাধারণ মাপকাঠি হিসেবে বিবেচিত হয়।
বিয়ানীবাজার থানা
প্রতিষ্ঠাকাল
১৯৪৭ সালের ভারত-পাকিস্তান বিভক্তির পূর্বে সিলেট জেলার বিয়ানীবাজার ও মৌলভীবাজার জেলার বড়লেখা অঞ্চল নিয়ে জলঢুপ থানা গঠিত হয়। ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে।
প্রশাসনিক এলাকাসমূহ
বিয়ানীবাজার উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম বিয়ানীবাজার থানার আওতাধীন।
ভিখারিণী
"ভিখারিণী" রবীন্দ্রনাথ ঠাকুর দ্বারা লেখা তার প্রথম ছোট গল্প। গল্পটি ১৮৭৭ সালে ভারতী পত্রিকায় সর্বপ্রথম প্রকাশিত হয় তথা এটি বাংলা ভাষায়লেখা প্রথম ছোটগল্প। ভিখারিণী রবি ঠাকুরের লেখা প্রথম ছোটগল্প, যেটির প্রকাশনার সময় তার বয়স ছিল মাত্র ১৬ বছর।
গল্প
কাশ্মীরের উপর ভিত্তি করে লেখা এই ছোটগল্পটির মূল চরিত্রগুলি হলো অমর সিংহ ও কমল দেবী। এরা দুজন এক সাথে বড় হয়ে ওঠে ও একেঅপরের ঘনিষ্ঠ বন্ধু। কমলের পিতা তাদের গ্রামে একজন সুপ্রসিদ্ধ ব্যক্তি এবং অমরের পিতা হলেন রাজার সেনায় একজন সেনাপতি। তাদের দুজনের পরিবার তাদের বিবাহের ব্যবস্থা করে। কমলের পিতার মৃত্যুর পর তাদের পরিবারের আর্থিক অবস্থা শোচনীয় হয়ে পড়ে।
পদ্মপুরাণ
পদ্মপুরাণ (সংস্কৃত: पद्म पुराण) হল হিন্দু পুরাণ শাস্ত্রের অন্তর্গত আঠারোটি মহাপুরাণের অন্যতম। এটি একটি বিশ্বকোষতুল্য রচনা। যে পদ্মে ব্রহ্মা আবির্ভূত হয়েছিলেন, সেটির নামেই এই পুরাণের নামকরণ করা হয়েছে। এই পুরাণের বৃহৎ অংশে বিষ্ণুর এবং কয়েকটি গুরুত্বপূর্ণ অংশে শিব ও শক্তির মাহাত্ম্য বর্ণিত হয়েছে।
বর্তমান যুগে পদ্মপুরাণের পুথিগুলিতে অসংখ্য পাঠান্তর দেখা যায়। এগুলির মধ্যে প্রধান ও বিশেষভাবে পৃথক দু’টি পাঠ উল্লেখযোগ্য। এই দু’টির একটির উৎস পূর্ব ভারতে এবং অপরটির উৎস পশ্চিম ভারতে। এটি একটি সুবিশাল গ্রন্থ। কথিত আছে, এই গ্রন্থের শ্লোকসংখ্যা ৫৫,০০০। তবে প্রাপ্ত পুথিগুলিতে ৫০,০০০ শ্লোক পাওয়া যায়।
এই গ্রন্থের রচনাশৈলী ও পাঠবিন্যাস থেকে অনুমিত হয় যে, গ্রন্থটি সম্ভবত ভিন্ন ভিন্ন যুগে ভিন্ন ভিন্ন লেখকের রচনার সংকলন। পদ্মপুরাণ বিশ্বতত্ত্ব, পৌরাণিক কাহিনি, রাজা-বংশলতিকা, ভূগোল, নদনদী ও ঋতু এবং ভারতের অসংখ্য মন্দির ও তীর্থের বর্ণনা-সংবলিত একাধিক অংশে বিভক্ত। এই সকল মন্দিরগুলির মধ্যে বিশেষভাবে উল্লেখযোগ্য একটি মন্দির হল রাজস্থানের পুষ্করে অবস্থিত ব্রহ্মা মন্দির। এই গ্রন্থে উল্লিখিত রাম ও সীতার কাহিনি বাল্মীকির রামায়ণে উল্লিখিত কাহিনির অনুরূপ নয়। বিভিন্ন উৎসবের উল্লেখও এই গ্রন্থে রয়েছে। গ্রন্থটি মূলত বিষ্ণুর মাহাত্ম্য কীর্তন করলেও কিছু কিছু অংশে শিব ও শিবপূজাও আলোচিত হয়েছে। এছাড়াও এই গ্রন্থে আলোচিত হয়েছে নীতিশাস্ত্র, অতিথি সৎকারের মাহাত্ম্য, যোগ এবং আত্মা, অদ্বৈত, মোক্ষ ও অন্যান্য বিষয়-সংক্রান্ত ধর্মতত্ত্ব।
ইতিহাস
অন্যান্য পুরাণের মতো পদ্মপুরাণেরও অসংখ্য পাঠান্তর পাওয়া যায়। বাংলা অঞ্চলে প্রাপ্ত একটি প্রধান শাখায় পাঁচটি "খণ্ড" ও একটি নির্ঘণ্ট পাওয়া যায়। কিন্তু এটি অনূদিত বা প্রকাশিত হয়নি। দ্বিতীয় প্রধান শাখাটি পাওয়া যায় পশ্চিম ভারতে। এটির পাঠ বঙ্গীয় পাঠের থেকে আলাদা। এই পাঠে ছয়টি "খণ্ড" রয়েছে। ভারতে ব্রিটিশ আমল থেকে এই পাঠটিই ব্যবহৃত ও বহুচর্চিত। তবে বঙ্গীয় পাঠটি প্রাচীনতর। পদ্মপুরাণ পুথির সকল পাঠের "সৃষ্টিখণ্ড" অংশ থেকে ধর্মশাস্ত্র-সংক্রান্ত যে ৩৯টি অধ্যায় পাওয়া যায় না, সেটি বঙ্গীয় পাঠে বিদ্যমান। এটিই এই পাঠের একটি গুরুত্বপূর্ণ বৈশিষ্ট্য।
পদ্মপুরাণের রচনাকাল অজ্ঞাত। অনুমান করা হয়, এই গ্রন্থ রচিত হয়েছিল খ্রিস্টীয় চতুর্থ থেকে পঞ্চদশ শতাব্দীর মধ্যবর্তী কোনও এক সময়ে। গ্রন্থের কিয়দংশ ৭৫০ থেকে ১০০০ খ্রিস্টাব্দের মধ্যবর্তী পর্যায়ের রচনাও হতে পারে। উইলসন লিখেছেন, যে প্রাপ্ত পুথিগুলি বহুপঠিত, সেগুলি চতুর্দশ শতাব্দীর পরে, সম্ভবত পঞ্চদশ ও ষোড়শ শতাব্দীতে রচিত বা সংশোধিত হয়েছে। কারণ, এই অংশগিলিতে দক্ষিণ ভারতের বিজয়নগর সাম্রাজ্যের শেষ যুগে নির্মিত প্রধান মন্দিরক্ষেত্রগুলির বর্ণনা পাওয়া যায়। উইলসন আরও লিখেছেন, পদ্মপুরাণের ঊনবিংশ শতাব্দীতে প্রচলিত পাঠগুলির কোনওটিই সম্ভবত খ্রিস্টীয় দ্বাদশ শতাব্দীর পূর্বে লিখিত হয়নি। ১৯৬৩ সালে অশোক চট্টোপাধ্যায় লেখেন যে, সম্ভবত খ্রিস্টীয় তৃতীয় ও চতুর্থ শতাব্দীতেও এই গ্রন্থটির অস্তিত্ব ছিল। কিন্তু পরবর্তী শতাব্দীগুলিতে এবং সপ্তদশ শতাব্দীর শেষার্ধে তা পুনর্লিখিত ও বহুলাংশে সম্প্রসারিত হয়।
রোচার বলেছেন যে, প্রতিটি পুরাণের রচনাকালই বিতর্কিত বিষয়। ডিমিট ও ভ্যান বুইটেনেনের মতে, প্রত্যেকটি পুরাণের পুথিগুলি রচনাশৈলীর দিক থেকে বিশ্বকোষতুল্য এবং কবে, কোথায়, কেন এবং কে সেগুলি রচনা করেছিলেন তা নির্ধারণ করা দুঃসাধ্য:
"অধুনা লভ্য পুরাণগুলি স্তর অনুযায়ী বিন্যস্ত সাহিত্য। শিরোনাম-যুক্ত প্রত্যেকটি রচনা আনুক্রমিক ঐতিহাসিক যুগগুলিতে অসংখ্য সংযোজনের মাধ্যমে বর্ধিত উপাদান-সমৃদ্ধ। এই কারণে কোনও পুরাণেরই একটি নির্দিষ্ট রচনাকাল নেই। (...) এগুলি দেখে মনে হয় যেন এগুলি এক-একটি গ্রন্থাগার যেখানে গ্রন্থের নতুন নতুন খণ্ড ক্রমাগত যুক্ত হয়ে চলেছিল। তবে এই সংযোজন বইয়ের তাকের শেষ প্রান্তে করা হয়নি, করা হয়েছিল এলোমেলোভাবে।"
- কর্নেলিয়া ডিমিট ও জে. এ. বি. ভ্যান বুইটেনেন
পদ্মপুরাণ গ্রন্থেই এই পুরাণটিকে সাত্ত্বিক পুরাণের (যে পুরাণগুলি সদ্গুণ ও পবিত্রতার প্রতীক) শ্রেণিভুক্ত করা হয়েছে।
বিষয়বস্তু
পদ্মপুরাণের দু’টি ভিন্ন শাখা বা পাঠান্তর পাওয়া যায়। যথা, বঙ্গীয় পাঠ ও পশ্চিম ভারতীয় পাঠ। বঙ্গীয় পাঠটি নিম্নলিখিত পাঁচটি খণ্ডে বিভক্ত: "সৃষ্টিখণ্ড", "ভূমিখণ্ড", "স্বর্গখণ্ড", "পাতালখণ্ড" ও "উত্তরখণ্ড"। পশ্চিম ভারতীয় পাঠটি নিম্নলিখিত ছয়টি খণ্ডে বিভক্ত: "আদিখণ্ড" (কোনও কোনও মুদ্রিত সংস্করণে এই খণ্ডটি "স্বর্গখণ্ড" নামে উল্লিখিত হয়েছে), "ভূমিখণ্ড", "ব্রহ্মখণ্ড", "পাতালখণ্ড", "সৃষ্টিখণ্ড" ও "উত্তরখণ্ড"। বঙ্গীয় পাঠের "ভূমিখণ্ড" অংশে অতিরিক্ত তেরোটি এবং "পাতালখণ্ড" অংশে অতিরিক্ত একত্রিশটি অধ্যায় পাওয়া যায়। "সৃষ্টিখণ্ড" অংশটি দু’টি পর্বে বিভক্ত। কিন্তু দ্বিতীয় পর্বটি বঙ্গীয় পাঠে অনুপস্থিত। প্রথম খণ্ডের প্রথম আঠারোটি অধ্যায়ে রাজস্থানের আজমিরের কাছে পুষ্করকে একটি ব্রহ্মাতীর্থ হিসাবে বর্ণনা করা হয়েছে। পরবর্তী অধ্যায়গুলি বিষ্ণু-কেন্দ্রিক। "ভূমিখণ্ড" অংশের একটি বড়ো অংশে তীর্থ-সংক্রান্ত পৌরাণিক কাহিনি আলোচিত হয়েছে। "স্বর্গখণ্ড" অংশে আলোচিত হয়েছে বিশ্বতত্ত্ব, ভারতের ভৌগোলিক বিবরণ এবং এদেশের নদনদী ও বিভিন্ন স্থানের বর্ণনা। "ব্রহ্মখণ্ড" অংশে বিষ্ণুমাহাত্ম্য, ঋতু, রাধাষ্টমী ইত্যাদি উৎসব, অনুষ্ঠান-পদ্ধতি ও তুলসীমাহাত্ম্য আলোচিত হয়েছে। "পাতালখণ্ড" অর্থাৎ পঞ্চম খণ্ডে বিষ্ণুর অবতার রাম ও লক্ষ্মীর অবতার সীতার উপাখ্যান বর্ণিত হয়েছে। তবে এই বিবরণ বাল্মীকির রামায়ণে বর্ণিত কাহিনির অনুরূপ নয়। এই খণ্ডের কয়েকটি অধ্যায়ে শিব ও পার্বতীর মধ্যে কথোপকথনের আকারে কৃষ্ণের চরিত্র আলোচিত হয়েছে। সেই সঙ্গে বেশ কয়েকটি অধ্যায়ে বর্ণিত হয়েছে শিবমাহাত্ম্য। "উত্তরখণ্ড" অর্থাৎ শেষ খণ্ডে ভারতীয় উৎসব-সংক্রান্ত কিংবদন্তি ও পৌরাণিক কাহিনি লিপিবদ্ধ হয়েছে। এই খণ্ডের আঠারো অধ্যায় "গীতামাহাত্ম্য" নামে পরিচিত। এছাড়াও কয়েকটি অধ্যায় "ভাগবতমাহাত্ম্য" ও "শিবগীতা" নামে পরিচিত। "শিবগীতা" অংশের আলোচ্য বিষয় আত্মা ও মোক্ষ, উপনিষদের উদ্ধৃতি এবং যোগ ও অদ্বৈত বেদান্ত মতবাদ। পুথির কোনও কোনও পাঠের অন্তে "ক্রিয়াযোগসার" নামক অংশে নীতিশাস্ত্র ও অতিথি সৎকারের মাহাত্ম্যও আলোচিত হয়েছে।
একই নামের অন্যান্য গ্রন্থ
ভারতীয় জৈন ও বৌদ্ধ সাহিত্যেও পদ্মপুরাণ নামে একাধিক পুরাণ-শৈলীর গ্রন্থ প্রচলিত রয়েছে। এগুলির মধ্যে অন্যতম খ্রিস্টীয় সপ্তম শতাব্দীতে দিগম্বর জৈন সম্প্রদায়ভুক্ত রবিসেন কর্তৃক সংস্কৃত ভাষায় রচিত পদ্মপুরাণ (যা পদ্মচরিতম্ নামেও পরিচিত)। অন্যান্য গ্রন্থগুলির মধ্যে রয়েছে রৈধু রচিত পদ্মপুরাণ বা বলভদ্রপুরাণ (খ্রিস্টীয় পঞ্চদশ শতাব্দী), সোমদেব রচিত পদ্মপুরাণ (১৬০০), ধর্মকীর্তি রচিত পদ্মপুরাণ (১৬১২), ভট্টারক চন্দ্রকীর্তি রচিত পদ্মপুরাণ (আনুমানিক খ্রিস্টীয় সপ্তদশ শতাব্দী) এবং চন্দ্রসাগর ও শ্রীচন্দ্র রচিত কোনও এক অজ্ঞাত সময়ে রচিত দু’টি গ্রন্থ। এই গ্রন্থগুলি ভারতীয় সাহিত্যের অপভ্রংশ বর্গের অন্তর্গত।
মাতাবেলেল্যান্ড ক্রিকেট দল
মাতাবেলেল্যান্ড ক্রিকেট দল (Matabeleland cricket team) জিম্বাবুয়ের মাতাবেলেল্যান্ড প্রদেশের প্রতিনিধিত্বকারী প্রথম-শ্রেণীর ক্রিকেট দলবিশেষ। ১৯৯৪ সাল থেকে লোগান কাপে অংশ নিয়ে ২০০৭ সালে প্রতিযোগিতা বিলুপ্ত ঘোষণার পূর্ব-পর্যন্ত অংশ নেয়। বুলাওয়ের কুইন্স স্পোর্টস ক্লাব ও বুলাওয়ে অ্যাথলেটিক ক্লাবের উভয় মাঠেই দলটি আয়োজক দল হিসেবে নিজেদের খেলাগুলো আয়োজন করে।
তাঞ্জাবুর
তাঞ্জাবুর ভারতের তামিলনাড়ু রাজ্যের একটি শহর, যেটি অতীতে তানজোর নামে পরিচিত ছিল। তাঞ্জাবুর দক্ষিণ ভারতীয় ধর্ম, শিল্প ও স্থাপত্যের একটি গুরুত্বপূর্ণ কেন্দ্র। বিখ্যাত চোল মন্দিরের বেশিরভাগই ইউনেস্কোর বিশ্ব ঐতিহ্যবাহী স্মৃতিস্তম্ভ, যেগুলি থাঞ্জাভুরের আশেপাশে অবস্থিত। এর মধ্যে সবচেয়ে বিখ্যাত বৃহদীশ্বর মন্দিরটি শহরের কেন্দ্রস্থলে অবস্থিত। তাঞ্জাবুর এই অঞ্চলের অনন্য চিত্রশৈলী তাঞ্জাবুর চিত্রকর্মেরও কেন্দ্র।
তাঞ্জাবুর হল তাঞ্জাবুর জেলার সদর দফতর। শহরটি কাবেরী বদ্বীপে অবস্থিত একটি গুরুত্বপূর্ণ কৃষি কেন্দ্র এবং তামিলনাড়ুর ধানের বাটি হিসাবে পরিচিত। ২০১১ সালের হিসাবে ১২৮.০২ বর্গ কিমি (৪৯.৪৩ বর্গ মাইল) আয়তন ও ২,৯০,৭২০ জন  জনসংখ্যা বিশিষ্ট তাঞ্জাবুর শহরটি একটি পৌর কর্পোরেশন দ্বারা পরিচালিত হয়। শহরটিতে রেল যোগাযোগ থাকলেও সড়কপথগুলি পরিবহনের প্রধান মাধ্যম হিসাবে ব্যবহৃত হয়। নিকটতম বিমানবন্দর তিরুচিরাপল্লী আন্তর্জাতিক বিমানবন্দর, যা শহর থেকে ৫৯.৬ কিমি (৩৭.০ মাইল) দূরে অবস্থিত। নিকটতম সমুদ্রবন্দরটি কারাইকল, যেটি তাঞ্জাবুর থেকে ৯৪ কিমি (৫৮ মাইল) দূরে অবস্থিত।
চোলা রাজত্বকালে এই শহর প্রথম সুনাম অর্জন করে, যখন এটি সাম্রাজ্যের রাজধানী হিসাবে দায়িত্ব পালন করে। চোলদের পতনের পরে শহরটি পাণ্ড্য, বিজয়নগর সাম্রাজ্য, মাদুরাই নায়ক, তাঞ্জাবুর নায়ক, তাঞ্জাবুর মারাঠা ও ব্রিটিশ সাম্রাজ্য সহ বিভিন্ন সাম্রাজ্যের দ্বারা শাসিত হয়। ১৯৪৭ সাল থেকে এটি স্বাধীন ভারতের একটি অংশ।
ইতিহাস
সঙ্গম কালীন (খ্রিস্টপূর্ব তৃতীয় শতাব্দী থেকে চতুর্থ শতাব্দী) তামিল নথিগুলির কোনওটিতেই থাঞ্জাভুরের কোনও উল্লেখ পাওয়া যায় নি, যদিও কিছু পণ্ডিত বিশ্বাস করেন যে শহরটি সেই সময় থেকেই বিদ্যমান ছিল। কোভিল ভেন্নি, যা শহরের পূর্বদিকে ১৫ মাইল (২৪ কিমি) দূরে অবস্থিত ছিল, এটি চোল রাজা করিকল এবং জোটবদ্ধ চের ও পান্ড্যদের মধ্যে সংগঠিত ভেন্নি যুদ্ধের স্থান ছিল। [৪] চোলরা খ্রিস্টীয় তৃতীয় শতাব্দীতে কলাভ্রদের আক্রমণের সম্মুখীন হয়, এর পরে রাজ্যটি বিলিন হয়ে যায়। মুথারাইয়ার বর্তমান থাঞ্জাভুরের আশেপাশের অঞ্চলটি ষষ্ঠ শতাব্দীতে জয় করেন, যিনি এটি ৮৪৯ অবধি শাসন করেন।
প্রায় ৮৫০ সালে মধ্যযুগীয় চোল রাজা বিজয়ালয়ের (৮৪১-৮৭৮) উত্থানের মধ্য দিয়ে চোলরা আরও একবার খ্যাতি লাভ করে। [৫] বিজয়ালয় মুথারাইয়ার রাজা ইলেঙ্গো মুথারাইয়ারের কাছ থেকে থাঞ্জাভুর জয় করেন এবং হিন্দু দেবী নিসুম্ভাসুদনীর উদ্দেশ্যে উৎসর্গীকৃত একটি মন্দির নির্মাণ করেন। তাঁর পুত্র প্রথম আদিত্য (৮৭১-৯০১) এই শহরটি নিজের অধিনে রাখেন। 5 চোল রাজা প্রথম পরন্তকের (৯০৭-৯৫০) সমসাময়িক রাষ্ট্রকূত রাজা দ্বিতীয় কৃষ্ণ (৮৭৮-৯১৪) দাবি করেন যে তিনি থাঞ্জাভুর জয় করেছিলেন, কিন্তু এই দাবির পক্ষে কোনও দলীল নেই।  ধীরে ধীরে, থাঞ্জাভুর চোল সাম্রাজ্যের সবচেয়ে গুরুত্বপূর্ণ শহর হয়ে ওঠে এবং প্রায় ১০২৫ সালে গঙ্গাইকান্দা চোলাপুরামের উত্থানের পূর্ব পর্যন্ত শহরটি চোল সাম্রাজ্যের রাজধানী হিসাবে প্রতিষ্ঠিত থাকে। [8]  একাদশ শতাব্দীর প্রথম দশকে চোল রাজা প্রথম রাজা রাজা (৯৮৫-১০১০) থাঞ্জাভুরে বৃহদিশ্বর মন্দির নির্মাণ করেন। মন্দিরটি তামিল স্থাপত্যের অন্যতম সেরা নমুনা হিসাবে বিবেচিত হয়। [10] [১১] [১২] [১৩]
ত্রয়োদশ শতাব্দীতে যখন চোল সাম্রাজ্যের পতন শুরু হয়, দক্ষিণ থেকে প্রথমে ১২১৮-১৯ সালে ও পরে ১২৩০ সালে পান্ড্যরা দু'বার থাঞ্জাভুর আক্রমণ ও দখল করে। দ্বিতীয় আক্রমণ চলাকালীন, চোল রাজা তৃতীয় রাজারাজা (১২১৬–৫৬) নির্বাসিত হন এবং তিনি থাঞ্জাভুরকে পুনরুদ্ধার করার জন্য হৈসল রাজা দ্বিতীয় বীর নরসিংহের (১২২০-৩৫) সাহায্য চান। [১৪] থাঞ্জাভুর অবশেষে ১২৭৯ সালে পান্ড্য রাজা প্রথম মারাবর্মণ কুলাসেকার পান্ড্য (১২৬৮-১৩০৮) দ্বারা বাকি চোল রাজ্যের সাথে দখলকৃত হয় এবং চোল রাজারা পান্ড্যদের রাজত্ব মেনে নিতে বাধ্য হন। [১৫] মালিক গফুরের (১২৯৬-১৩০৬) বাহিনী দ্বারা আক্রমণ ও পরে দিল্লী সালতানাত দ্বারা দখলকৃত হওয়ার পূর্বে পান্ড্যরা ১২৮৯ সাল থেকে ১৩১১ সাল পর্যন্ত থাঞ্জাভুরকে শাসন করেন। ১ সালতানাতটি ১৩১১ সাল থেকে ১৩৩৫ সাল পর্যন্ত সরাসরি জয়যুক্ত অঞ্চলগুলির উপর এবং তারপরে ১৩৩৫ সাল থেকে ১৩৭৮ সাল পর্যন্ত আধা-স্বতন্ত্র মাদুরাই সালতানাতের মাধ্যমে তার কর্তৃত্ব প্রসারিত করে। ১৩৫০-এর দশকে মাদুরাই সালতানাত ক্রমবর্ধমান বিজয়নগর সাম্রাজ্যের অভ্যন্তরে বিলিন হয়।
অর্থনীতি
শহরের বাসিন্দাদের প্রধান পেশা হল পর্যটন ও পরিষেবামুখী শিল্প, অন্যদিকে রয়েছে ঐতিহ্যবাহী পেশা কৃষি কাজ।
থাঞ্জাভুর "তামিলনাড়ুর ভাতের বাটি" হিসাবে পরিচিত। ধান হল প্রধান শস্য এবং অন্যান্য ফসলগুলি হল মাষকলাই, কলা, নারকেল, তিল, রাগি, অড়হর, মুগ, আখ ও ভুট্টা। মোট জমির ৫৮% জমি চাষের জন্য উপযুক্ত। থাঞ্জাভুরে কৃষির জন্য তিনটি ঋতু রয়েছে - কুরুভাই (জুন থেকে সেপ্টেম্বর), সাম্বা (আগস্ট থেকে জানুয়ারি) ও থালাদি (সেপ্টেম্বর, অক্টোবর থেকে ফেব্রুয়ারি, মার্চ)। চালের মোট উৎপাদন ১০.৬১৫ এল.এম.টি. ও ৭.০৭ এল.এম.টি. এর মধ্যে বজায় রাখা হয়েছে। শহরটি কাবেরী বদ্বীপ সংলগ্ন অঞ্চলগুলি থেকে পরিবহন করা খাদ্যশস্যের কেন্দ্রবিন্দু হিসাবে কাজ করে। জৈব চাষ ধীরে ধীরে থাঞ্জাভুরের কৃষকদের কাছে পরিচিতি লাভ করছে। কৃষি উৎপাদন সর্বাধিক করার জন্য জৈব চাষ বাস্তবায়ন করা হচ্ছে। জনসংখ্যার মাত্র ৭% কৃষিকাজের সাথে জড়িত, যদিও কৃষিকাজটি শহরের মূল অর্থনৈতিক ক্রিয়াকলাপ ঘটায়। এখানে অনেকগুলি কৃষি সম্পর্কিত বাণিজ্য রয়েছে, যা শহরের মূল অর্থনৈতিক ক্রিয়াকলাপকে রূপ দেয়।
জনসংখ্যার উপাত্ত
২০১১ সালের জনগণনা অনুসারে, থাঞ্জাভুরের জনসংখ্যা হল ২,২২,৯৪৪ জন, যেখানে লিঙ্গ-অনুপাত প্রতি এক হাজার পুরুষের বিপরীতে ১,০৪২ জন মহিলা, যা জাতীয় গড় ৯২৯ জনের তুলনায় অনেক বেশি। [৫৯] মোট জনসংখ্যার মধ্যে ১৯,৮৬০ জন ছয় বছরের কম বয়সী, যার মধ্যে ১০,২৭৭ জন পুরুষ ও ৯,৬২৩ জন মহিলা। জনসংখ্যার মধ্যে যথাক্রমে ৯.২২% ও ০.২১%  তফশিলী জাতি ও তফসিলি উপজাতির অন্তর্ভুক্ত। জাতীয় গড় ৭২.৯৯% এর তুলনায় শহরটির সাক্ষরতার হার ৮৩.১৪% ছিল। [৫৯] শহরে মোট ৮৩,০০৫ জন শ্রমিক রয়েছেন, যার মধ্যে ৮০৩ জন কৃষক, ২,৩৩১ জন প্রধান কৃষি শ্রমিক, ২ হাজার ৭৪৬ জন গার্হস্থ্য শিল্পে, ৬৫,২১১ জন অন্যান্য শ্রমিক, ৬,৯১৪ জন প্রান্তিক শ্রমিক, ১১০ প্রান্তিক কৃষক, ২৩৫ প্রান্তিক কৃষি শ্রমিক, গৃহ শিল্পে ৩২২ প্রান্তিক শ্রমিক এবং ৬,২৭৭ জন অন্যান্য প্রান্তিক কর্মী রয়েছেন। [58] ২০১১ সালের ধর্মীয় জনগণনা অনুসারে, থাঞ্জাভুরের (এম) জনসংখ্যার ৮২.৮৭% হিন্দু, ৮.৩৪% মুসলমান, ৮.৫৮% খ্রিস্টান, ০.০১% শিখ, ০.০১% বৌদ্ধ, ০.০6% জৈন, ০.০১% অন্যান্য ধর্ম ও ০.০১% কোন ধর্ম অনুসরণ করে না । [60]
পরিবহন
জাতীয় সড়ক ৬৭, ৪৫সি, ২২৬ ও সম্প্রসারিত ২২৬ থাঞ্জাভুর শহরের মধদিয়ে অগ্রসর হয়েছে। [[]৪] শহরটি নিয়মিত বাস পরিষেবাগুলির মাধ্যমে নাগপট্টিনাম, তিরুভরুর, চেন্নাই, কয়ম্বতুর, এরোড, করুর, তিরুপুর, ভেলোর, পেরামবালুর, আরিয়ালুর, মাইসুরু, সেলাম, কুদ্দলোর, বিলুপুরম, তিরুচিরপল্লি, মাদুরাই, কুম্বকোনম, মায়িলাদুথুরাই, কড়াইকাল, মান্নারগুদি, তিরুথুরাইপুন্দি, বেদারাণ্যম, পাতুককোটাই, দিন্দিগুল, ওডদানচরাম, পালানী, পুডুককোটাই, কড়াইকুডি, তিরুনেলভেলি, বেঙ্গালুরু, এরনাকুলাম, নাগরকোয়েল, ত্রিভেন্দ্রম ও উটির সাথে সংযুক্ত।
নিতি শাহ
নিতি শাহ হলেন একজন নেপালি মিডিয়া ব্যক্তিত্ব ও মডেল। তিনি মিস ইন্টারন্যাশনাল নেপাল ২০১৭ সুন্দরী প্রতিযোগিতার শিরোপাধারী। তিনি ফেসে'স হাউস অফ ফ্যাশনে ২০১৩-তে এনভাগের সবচেয়ে জনপ্রিয় মুখ এবং প্রথম রানার-আপ খেতাবপ্রাপ্ত হয়েছিলেন। তিনি নেপালের জনপ্রিয় মডেলেদের মধ্যেও অগ্রগণ্য। তিনি জাপানে অনুষ্ঠিত মিস ইন্টারন্যাশনাল ২০১৭ প্রতিযোগিতায় নেপালের প্রতিনিধিত্ব করেছিলেন।
তিনি টিনজ, ভোও, নব্যাত এবং অন্যান্য অনেক ফ্যাশন ম্যাগাজিনের তরুণী মডেল হিসেবে নির্বাচিত হয়েছেন। তিনি টিজিআইএফ নেপাল ফ্যাশন উইকেও পা রেখেছিলেন।
তিনি মিস নেপাল ২০১৭-তেও অংশ নিয়েছিলেন। একই বছর তিনি ফিমেল ইন ফিল্ম শীর্ষক একটি স্বল্পদৈর্ঘ্য চলচ্চিত্রেও নিজের চরিত্রে কাজ করেছিলেন।
মর্যাদা (১৯৫০ এর চলচ্চিত্র)
মর্যাদা একটি বাংলা চলচ্চিত্র যেটি দিগম্বর চট্টোপাধ্যায় পরিচালনা করেন। এই চলচ্চিত্রটি ১৫ ডিসেম্বর ১৯৫০ সালে ভবানী কলামন্দির লিমিটেডের ব্যানারে মুক্তি পেয়েছিল। এই চলচ্চিত্রটি বাঙালি অভিনেতা উত্তম কুমার এবং বিভু ভট্টাচার্যের তৃতীয় এবং প্রথম চলচ্চিত্র ছিল।
আহমেদপুর জংশন রেলওয়ে স্টেশন
আহমেদপুর জংশন রেলওয়ে স্টেশন পূর্ব রেলওয়ে বিভাগের হাওড়া বিভাগের একটি গুরুত্বপূর্ণ রেলওয়ে স্টেশন। এটি সাহিবগঞ্জ লুপ আহমেদপুর–কাটোয়া লাইন দুটির মধ্যে সংযোগকারী স্টেশন। এটি ভারতের পশ্চিমবঙ্গের বীরভূম জেলার সিউড়ির পাশে আহমেদপুরে অবস্থিত। সর্বমোট ৪৬টি এক্সপ্রেস ও প্যাসেঞ্জার ট্রেন আহমেদপুরে থামে।
মালৌত
মালৌত (Malout) ভারতের পাঞ্জাব রাজ্যের মুক্তসার জেলার একটি শহর।
জনসংখ্যার উপাত্ত
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মালৌত এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
স্পোকেন, ওয়াশিংটন
স্পোকেন মার্কিন যুক্তরাষ্ট্রের ওয়াশিংটন রাজ্যের স্পোকেন কাউন্টির বৃহত্তম শহর ও কাউন্টি আসন। এটি পূর্ব ওয়াশিংটনে সেলকির্ক পর্বতমালা সংলগ্ন স্পোকেন নদীর তীরে ও রকি পর্বমালার পাদদেশের পশ্চিমে, কানাডীয় সীমান্তের ৯২ মাইল (১৪৮ কিমি) দক্ষিণে, ওয়াশিংটন-আইডাহো সীমান্তের ১৮ মাইল (৩০ কিমি) পশ্চিমে এবং সিয়াটলের ২৭৯ মাইল (৪৪৯ কিমি) পূর্বে আই-৯০ বরাবর অবস্থিত।
স্পোকেন হল স্পোকেন মহানগর অঞ্চলের, স্পোকেন-কোউর ডি'আলেন সম্মিলিত পরিসংখ্যান অঞ্চল ও অভ্যন্তরীণ উত্তর-পশ্চিম অর্থনৈতিক ও সাংস্কৃতিক কেন্দ্র। এটি পিতৃ দিবসের জন্মস্থান হিসাবে পরিচিত এবং স্থানীয়ভাবে "লিলাক সিটি" ডাকনামে পরিচিত। সাধারণ লিলাকের একটি গোলাপী ডাবল ফুলের চাষ, যা সিরিঙ্গা ভালগারিস 'স্পোকেন' নামে পরিচিত, শহরের নাম থেকে ফুলটির জন্য নামকরণ করা হয়েছে। স্পোকেন প্রতি বছর বিশ্বের বৃহত্তম বাস্কেটবল টুর্নামেন্ট আয়োজন করে এবং খেলাটির জন্য শহরের ক্রমবর্ধমান জনপ্রিয়তা সম্পর্কে সচেতনতা ছড়িয়ে দেওয়ার কারণে আনুষ্ঠানিকভাবে, স্পোকেনকে হুপটাউন ইউএসএ ডাকনাম দেওয়া হয়। শহর ও বৃহত্তর অভ্যন্তরীণ উত্তর-পশ্চিম অঞ্চলের উড়ান পরিষেবা ডাউনটাউন স্পোকেনের ৫ মাইল (৮ কিমি) পশ্চিমে স্থিত স্পোকেন আন্তর্জাতিক বিমানবন্দর দ্বারা পরিবেশিত হয়। ২০১০ সালের আদমশুমারি অনুসারে, স্পোকেনের জনসংখ্যা ২,০৮,৯১৬ জন, এটি ওয়াশিংটনের দ্বিতীয় বৃহত্তম শহর এবং মার্কিন যুক্তরাষ্ট্রের ৯৯তম বৃহৎ শহর। মার্কিন যুক্তরাষ্ট্রের আদমশুমারি ব্যুরো ২০১৯ সালে শহরের জনসংখ্যা ২,২২,০৮১ জন এবং স্পোকেন মহানগর অঞ্চলের জনসংখ্যা ৫,৭৩,৪৯৩ জন অনুমান করেছে।
এই অঞ্চলে বসবাসকারী প্রথম জনগোষ্ঠী হল স্পোকেন উপজাতি (সালিশন ভাষায় নামের অর্থ "সূর্যের সন্তান"), প্রচুর খেলাধুলায় মাধ্যমে বসবাস করত। ডেভিড থম্পসন ১৮১০ সালে নর্থ ওয়েস্ট কোম্পানির স্পোকেন হাউসকে পশ্চিম দিকে সম্প্রসারণ ও প্রতিষ্ঠার সাথে এলাকাটি অন্বেষণ করেন। এই ব্যবসায়িক স্থানটি ওয়াশিংটনে প্রথম দীর্ঘমেয়াদী ইউরোপীয় বসতি ছিল। ১৮৮১ সালে উত্তর প্রশান্ত মহাসাগরীয় রেলপথের সমাপ্তি স্পোকেন এলাকায় বসতি স্থাপনকারীদের নিয়ে আসে। একই বছর এটি আনুষ্ঠানিকভাবে স্পোকেন ফলস (বাংলা: স্পোকেন জলপ্রপাত) নামে একটি শহর হিসাবে অন্তর্ভুক্ত করা হয়েছিল (এটি দশ বছর পরে এটির বর্তমান নামে পুনঃনিবেশিত হয়েছিল)।  অভ্যন্তরীণ উত্তর-পশ্চিমে ১৯ শতকের শেষের দিকে সোনা ও রূপা আবিষ্কৃত হয়েছিল। স্থানীয় অর্থনীতি ১৯৮০-এর দশক পর্যন্ত খনিজ, কাঠ ও কৃষির উপর নির্ভরশীল ছিল। স্পোকেন প্রথম পরিবেশগত বিষয়ভিত্তিক বিশ্ব মেলার এক্সপো '৭৪ আয়োজন করে।
১৮৮৯-এর গ্রেট ফায়ারের পর স্থাপত্যশিল্পী কার্টল্যান্ড কেলসি কাটার কর্তৃক ডাউনটাউন এলাকার অনেক পুরনো রোমানেস্ক-পুনরুজ্জীবন শৈলীর ভবন নকশা করা হয়েছিল। এছাড়াও শহরটিতে রিভারফ্রন্ট ও ম্যানিটো উদ্যান, স্মিথসোনিয়ান-অধিভুক্ত নর্থওয়েস্ট মিউজিয়াম অব আর্টস অ্যান্ড কালচার, ডেভেনপোর্ট হোটেল এবং ফক্স ও বিং ক্রসবি থিয়েটার রয়েছে।
খেলাধুলায়, অঞ্চলের পেশাদার ও আধা-পেশাদার ক্রীড়া দলগুলির মধ্যে মাইনর লীগ বেসবলে স্পোকেন ইন্ডিয়ান এবং জুনিয়র আইস হকিতে স্পোকেন চিফ রয়েছে। গনজাগা বুলডগস কলেজিয়েট বাস্কেটবল দল বিভাগ ১ স্তরে প্রতিযোগিতা করে। ২০১০ সাল পর্যন্ত, স্পোকেনের প্রধান দৈনিক পত্রিকা দ্য স্পোকসম্যান-রিভিউ-এর দৈনিক প্রচলন ৭৬,০০০ এরও বেশি ছিল।
ইতিহাস
স্পোকেন এলাকায় বসবাসকারী প্রথম মানুষ শিকারী-সংগ্রাহক ছিলেন, যারা প্রচুর মাছ শিকার ও খেলাধুলা করে বেঁচে ছিলেন; এই অঞ্চলে ৮,০০০ বছর থেকে ১৩,০০০ বছর আগের আদি মানুষের দেহাবশেষ প্রাপ্ত হয়েছে। [15] স্পোকেন উপজাতি, যার নামানুসারে শহরের নামকরণ করা হয়েছে (নামটির অর্থ "সূর্যের সন্তান" বা সালিশান ভাষায় "সূর্যের মানুষ"), [16] [17] [a] তারা তাদের প্রত্যক্ষ বংশধর, অথবা গ্রেট প্লেইন থেকে আসা মানুষের বংশধর বলে বিশ্বাস করা হয়। শুরুর দিকের শ্বেতাঙ্গ অভিযাত্রীরা যখন তাদের জিজ্ঞাসা করেছিলেন, তখন স্পোকেনরা বলেছিল যে তাদের পূর্বপুরুষরা "উত্তর থেকে" এসেছিলেন। [15] ১৯ শতকের গোড়ার দিকে, নর্থওয়েস্ট ফার কোম্পানি রকি পর্বতের পশ্চিমে দুটি সাদা পশম ফাঁদ পাঠিয়েছিল পশমের সন্ধানে। [19] এরাই প্রথম শ্বেতাঙ্গ পুরুষ যাদের সঙ্গে স্পোকেনদের দেখা হয়েছিল, যারা বিশ্বাস করতেন যে তারা পবিত্র, এবং শীতকালে কোলভিল নদীর উপত্যকায় ফাঁদ স্থাপন করেছিল। [২০]
কেনাবেচা কেন্দ্র
অনুসন্ধানকারী-ভূগোলবিদ ডেভিড থম্পসন নর্থ ওয়েস্ট কোম্পানির কলম্বিয়া বিভাগের প্রধান হিসেবে কাজ করার মধ্যমে অভ্যন্তরীণ সাম্রাজ্য অন্বেষণকারী প্রথম ইউরোপীয় হন (যাকে এখন ইনল্যান্ড নর্থওয়েস্ট বলা হয়)। ব্রিটিশ কলাম্বিয়া থেকে বর্তমান কানাডা-মার্কিন সীমান্ত অতিক্রম করে, থম্পসন পশমের সন্ধানের জন্য উত্তর পশ্চিম কোম্পানিকে আরও দক্ষিণে প্রসারিত করতে চেয়েছিলেন। বর্তমান আইডাহো ও মন্টানাতে কুলিস্পেল হাউস ও সালেশ হাউস পশম বাণিজ্যস্থল স্থাপনের পর, থম্পসন আরও পশ্চিমে বিস্তৃত হওয়ার চেষ্টা করেছিলেন। তিনি দুজন ট্র্যাপার জ্যাক রাফায়েল ফিনলে ও ফিনান ম্যাকডোনাল্ডকে কোয়ের ডি'এলিন হ্রদ থেকে কলম্বিয়া নদীর দিকে প্রবাহিত স্পোকেন নদীতে একটি পশম বাণিজ্যস্থল নির্মাণ ও স্থানীয় ইন্ডিয়ানদের সাথে বাণিজ্য করার জন্য পাঠিয়েছিলেন। এই বাণিজ্যস্থলটি ১৮১০ সালে লিটল স্পোকেন ও স্পোকেন নদীর সঙ্গমস্থলে প্রতিষ্ঠিত হয়েছিল, যা পরবর্তীকালে ওয়াশিংটন রাজ্যে পরিণত হওয়া তাত্পর্যপূর্ণ প্রথম ইউরোপীয় বসতিতে পরিণত হয়েছিল। স্পোকেন হাউস বা সহজভাবে "স্পোকেন" নামে পরিচিত, এটি ১৮১০ সাল থেকে ১৮২৬ পর্যন্ত চালু ছিল। কার্যক্রমসমূহ ব্রিটিশ নর্থ ওয়েস্ট কোম্পানি এবং পরবর্তীতে হাডসন'স বে কোম্পানি দ্বারা পরিচালিত হয় এবং এই পোস্টটি ১৬ বছর ধরে রকি ও ক্যাসকেড পর্বতের মধ্যে পশম বাণিজ্যের সদর দপ্তর ছিল। পরবর্তী ব্যবসাসমূহ ১৮২১ সালে নর্থ ওয়েস্ট কোম্পানিকে শুষে নেওয়ার পর, স্পোকেন হাউসের প্রধান ক্রিয়াকলাপসমূহ শেষ পর্যন্ত উত্তরে ফোর্ট কলভিলে স্থানান্তরিত হয়, যা পোস্টটির তাৎপর্য হ্রাস করে।
স্যামুয়েল পার্কার ১৮৩৬ সালে এলাকা পরিদর্শন করেন এবং প্রতিবেদন যে প্রায় ৮০০ জন স্থানীয় আমেরিকান স্পোকেন জলপ্রপাতে বসবাস করছে। দক্ষিণে ওয়াল্লা ওয়াল্লাতে ওরেগন ট্রেইলের কাইউস ইন্ডিয়ান ও হাইকারদের খাদ্যাদি পরিবেশন করা জন্য মার্কাস ও নার্সিসা হুইটম্যান কর্তৃক একটি মেডিকেল মিশন প্রতিষ্ঠিত হয়েছিল। ইন্ডিয়ানদের দ্বারা ১৮৪৭ সালে হুইটম্যানদের হত্যা করার পর, কুশিং ইয়েলস তাদের স্মৃতিতে হুইটম্যান কলেজ প্রতিষ্ঠা করেন, স্পোকেন এলাকায় প্রথম গির্জাও স্থাপন করেন।
ওয়াশিংটন টেরিটরি প্রতিষ্ঠার দুই বছর পর ১৮৫৩ সালে প্রথম গভর্নর আইজাক স্টিভেনস মিলউড থেকে অনতিদূরে দূরে এন্টোনি প্লান্টেস ফেরিতে চিফ গ্যারি ও স্পোকেনদের সাথে একটি চুক্তি করার প্রাথমিক প্রচেষ্টা করেছিলেন। ইয়াকিমা ইন্ডিয়ান যুদ্ধের শেষ অভিযানের পর ১৮৫৮ সালের কোউর ডি'আলেন যুদ্ধ কর্নেল জর্জ রাইটের দ্বারা সমাপ্ত হয়, যিনি ফোর লেকের ও স্পোকেন সমভূমির যুদ্ধে উপজাতিদের সংঘবদ্ধতা বিরুদ্ধে নিষ্পত্তিমূলক বিজয় অর্জন করেছিলেন। শত্রুতার অবসানের ফলে প্রশান্ত মহাসাগরীয় উত্তর-পশ্চিমের আন্তঃপর্বত উপত্যকা বসতি স্থাপনকারীদের নিকট নিরাপদ বাসস্থান হিসাবে উঠে আসে।
ভূসংস্থান
thumb|475px|right|alt=The Spokane skyline at night from the southwest in Palisades Park|রেডিও অ্যান্টেনা দ্বারা সিলুয়েটেড করা [[ক্রেল হিল সহ পশ্চিম দিক থেকে রাতের স্পোকেন]]
স্পোকেন পূর্ব ওয়াশিংটনের স্পোকেন নদী তীরে সমুদ্রপৃষ্ঠ থেকে ১,৮৪৩ ফুট (৫৬২ মিটার) উচ্চতায়, [90] আইডাহো সীমান্ত থেকে প্রায় ১৮ মাইল (২৯ কিমি) পশ্চিমে, কানাডীয় সীমান্তের ৯২ মাইল (১৪৮ কিমি) দক্ষিণে, সিয়াটলের ২২৯ মাইল (৩৬৯ কিমি) পূর্বে ও ক্যালগারির ২৭০ মাইল (৪৪৯ কিমি) দক্ষিণ-পশ্চিমে অবস্থিত। স্পোকেন শহরের সর্বনিম্ন উচ্চতা হল শহর সীমার মধ্যে ১,৬০৮ ফুট (৪৯০ মিটার) উচু স্পোকেন নদীর উত্তরের বিন্দু (রিভারসাইড স্টেট পার্কে); সর্বোচ্চ উচ্চতা উত্তর-পূর্ব দিকে হিলইয়ার্ড সম্প্রদায়ের নিকট (যদিও বীকন হিল ও উত্তর হিল জলাধারের কাছাকাছি), যার উচ্চতা ২,৫৯১ ফুট (৭৯০ মিটার)। স্পোকেন হল অভ্যন্তরীণ উত্তর-পশ্চিম অঞ্চলের অংশ, যা পূর্ব ওয়াশিংটন, উত্তর আইডাহো, উত্তর-পশ্চিম মন্টানা ও উত্তর-পূর্ব অরেগন নিয়ে গঠিত। শহরটির মোট আয়তন ৬০.০২ বর্গ মাইল (১৫৫.৪৫ বর্গ কিমি), যার মধ্যে ৫৯.২৫ বর্গ মাইল (১৫৩.৪৬ বর্গ কিমি) স্থলভাগ ও ০.৭৭ বর্গমাইল (১.৯৯ বর্গ কিমি) জলভাগ রয়েছে।
স্পোকেন খাঁড়াইভাবে সেলকির্ক পর্বতমালার দিকে উঠে যায় সমতল ব্যাসাল্টিক চ্যানেলেড স্কাবল্যান্ড স্তেপ্পের পূর্ব প্রান্তের নিকটে উত্তর রকিজ পরিবেশ অঞ্চল মধ্যে অবস্থিত। [95][96] রকির পাদদেশ—কোউর ডি'আলেন পর্বতমালা—উত্তর আইডাহোর পূর্বে প্রায় ২৫ মাইল (৪০ কিমি) উঠে গেছে। শহরটি কলম্বিয়া অববাহিকার অনুর্বর ল্যান্ডস্কেপ এবং পূর্বে শঙ্কুযুক্ত বনের মধ্যে একটি স্থানান্তরিত এলাকায় অবস্থিত; দক্ষিণে পলাউসের প্রেইরি ও ঘূর্ণায়মান পাহাড় রয়েছে। [৯৬] স্পোকেন কাউন্টির সর্বোচ্চ শৃঙ্গ হল মাউন্ট স্পোকেন সেলকির্ক পর্বতমালার পূর্ব দিকে ৫,৮৮৩ ফুট (১,৭৯৩ মিটার) উচ্চতায় অবস্থিত। স্পোকেন নদী হল এলাকার সবচেয়ে বিশিষ্ট জল বৈশিষ্ট্য, এটি কলম্বিয়া নদীর একটি ১১১-মাইল (১৭৯ কিমি) দীর্ঘ উপনদী এবং উত্তর আইডাহোর লেক কোউর ডি'আলেন থেকে উৎপন্ন হয়।[98] নদীটি ওয়াশিংটন স্টেট লাইন জুড়ে পশ্চিমে ডাউনটাউন স্পোকেনের মধ্য দিয়ে প্রবাহিত হয় ও লাটাহ ক্রিকের সাথে মিলিত হয়, তারপর উত্তর-পশ্চিমে মোড় নেয়, যেখানে এটি ডেভেনপোর্টের উত্তরে কলম্বিয়া নদীর সঙ্গে মিলিত হওয়ার আগে লিটল স্পোকেন নদীর সঙ্গে মিলিত হয়। [98] চ্যানেলড স্ক্যাবল্যান্ডস ও লেক কোউর ডি'আলেন ও লেক পেন্ড ওরিলি সহ এলাকার অনেক বড় হ্রদ শেষ বরফ যুগের শেষে বরফ বাঁধা হিমবাহী মিসৌলা হ্রদ ফেটে যাওয়ার পরে মিসৌলা বন্যা দ্বারা গঠিত হয়েছিল।
সরকার ও রাজনীতি
thumb|right|260px|alt=The Art Deco City Hall building|স্পোকেন সিটি হল স্পোকেনের শহর একটি মেয়র-কাউন্সিল সরকারের অধীনে পরিচালিত হয়, যেখানে নির্বাহী ও আইনসভা শাখা রয়েছে, যা নির্দলীয় নির্বাচনে নির্বাচিত হয়। ডেভিড কনদন ২০১১ সালের নভেম্বর মাসে মেয়র নির্বাচিত হন এবং বছরের শেষ ব্যবসায়িক দিনে কার্যালয় গ্রহণ করেন। পূর্ববর্তী মেয়র মেরি ভার্নার ছিলেন, যিনি ডেনিস পি. হেসনের স্থলাভিষিক্ত হন। অপরদিকে ডেনিস পি.হেসন নিজেই জেমস "জিম" ওয়েস্টের স্থলাভিষিক্ত হন। শহরটি ১৯৮১ সালে তার প্রথম আফ্রিকান-আমেরিকান মেয়র হিসেবে জেমস এভারেট চেজকে নির্বাচিত করে এবং তার অবসর গ্রহণের পর শহরের প্রথম মহিলা মেয়র ভিকি ম্যাকনিলকে নির্বাচিত করে। স্পোকেন হল স্পোকেন কাউন্টির কাউন্টি আসন, এটি ১৮৮৬ সালে চেনির নিকট থেকে দখল করা হয়েছিল। স্পোকেন হল ওয়াশিংটনের ৩য় আইনী জেলার একটি অংশ, যা ওয়াশিংটন স্টেট সেনেটে অ্যান্ডি বিলিগর দ্বারা প্রতিনিধিত্ব করা হয়। ওয়াশিংটন হাউস অব রিপ্রেজেন্টেটিভসে মার্কাস রিসেলি ও টিম ওরমসবি দ্বারা তৃতীয় আইনসভা জেলার প্রতিনিধিত্ব করা হয়।
যুক্তরাষ্ট্রীয়ভাবে স্পোকেন ওয়াশিংটনের ৫তম কংগ্রেসনাল জেলার মধ্যে রয়েছে এবং ২০০৪ সাল থেকে রিপাবলিকান ক্যাথি ম্যাকমরিস রজার্স দ্বারা প্রতিনিধি পরিষদে প্রতিনিধিত্ব করা হয়েছে। ওয়াশিংটন রাজ্য জাতীয়ভাবে ডেমোক্র্যাট প্যাটি মারে ও ডেমোক্র্যাট মারিয়া ক্যান্টওয়েল দ্বারা সেনেটে প্রতিনিধিত্ব করে। ২০১২ সালের সাধারণ নির্বাচনে, স্পোকেন কাউন্টি মিট রমনিকে বারাক ওবামার চেয়ে ৫১.৫ থেকে ৪৫.৭ শতাংশ ভোটে প্রেসিডেন্ট পদে সমর্থন করেছিল; রাজ্য ব্যালটে কাউন্টি ৫২.২ থেকে ৪৭.৯ শতাংশ দ্বারা বিনোদনমূলক মারিজুয়ানা ব্যালট পরিমাপের বৈধকরণকে সমর্থন করেছিল, কিন্তু ৫৫.৯ থেকে ৪৪.১ শতাংশ সমকামী বিবাহের বৈধকরণের বিরোধিতা করেছিল। স্পোকেনের স্থানীয় টম ফোলি হাউসের একজন গণতান্ত্রিক স্পিকার ছিলেন এবং ১৯৯৪ সালের "রিপাবলিকান বিপ্লবে" তার সংকীর্ণ পরাজয়ের আগ পর্যন্ত ৩০ বছর ধরে ওয়াশিংটনের ৫তম জেলার প্রতিনিধি হিসাবে দায়িত্ব পালন করেছিলেন, স্পোকেনের জনগণের থেকে ব্যাপক সমর্থন উপভোগ করেছিলেন।
অপরাধ
স্পোকেন মহানগর অঞ্চলে (স্পোকেন কাউন্টি) প্রতি ১,০০০ জনে অপরাধের হার ২০১২ সালে ৬৪.৮ ছিল, যা ওয়াশিংটন রাজ্যের গড় ৩৮.৩ থেকে বেশি; শহরের সহিংস অপরাধের হার ৩.৮ ও সম্পত্তি অপরাধের হার ৬১, যা রাজ্যব্যাপী সহিংস ও সম্পত্তি অপরাধের গড় হার যথাক্রমে ২.৫ ও ৩৫.৮ কে ছাড়িয়ে গেছে। নেবারহুডস্কাউট স্পোকেনকে "মার্কিন যুক্তরাষ্ট্রের ১% শহরের চেয়ে নিরাপদ" হিসাবে বর্ণনা করেছে।
thumb|left|alt=The Spokane County Courthouse in the West Central neighborhood|স্পোকেন কাউন্টি কোর্টহাউস
সমস্ত সম্পত্তি অপরাধের অর্ধেক শহরের প্রায় ৬.৫ শতাংশে স্থানীয়করণ করা হয়। ন্যাশনাল ইন্স্যুরেন্স ক্রাইম ব্যুরো অনুসারে, মার্কিন যুক্তরাষ্ট্রে ২০১০ সাল থেকে ২০১১ সালে অটো চুরির চতুর্থ-সর্বোচ্চ হার স্পোকেনে ছিল। ড্রাইভ-বাই শুটিং ও ড্রাগ ব্যবহার, বিশেষ করে ক্র্যাক কোকেন ব্যবহার, ১৯৯০-এর দশকের গোড়ার দিকে আরও খারাপ হয়ে ওঠে এবং ১৯৯৩ সালের ডিসেম্বরে চারটি ড্রাইভ-বাই শুটিং রেকর্ড করা হয়। স্পোকেন পুলিশ বিভাগ (এসপিডি) ১৯৯০-এর দশকে একটি বিশেষ গ্যাং ইউনিট প্রতিষ্ঠা করে, যার একজন অফিসার "গ্যাং কার্যকলাপের উপর গোয়েন্দা তথ্য সংগ্রহ করে ও রাস্তার অফিসারদের কাছে তা ছড়িয়ে দেয়"। রবার্ট লি ইয়েটস ১৯৯০-এর দশকে স্পোকেনের সবচেয়ে প্রসিদ্ধ সিরিয়াল কিলার বা ধারাবাহিক হত্যাকারী ছিলেন, যিনি স্পোকেনের ইস্ট স্প্রাগ রেড লাইট ডিস্ট্রিক্টে ১৩ জন পতিতাকে হত্যা করেছিলেন এবং ওয়াশিংটনের টাকোমায় অন্য দুজনকে শিকার করেছিলেন।[136] স্পোকেন পুলিশ বিভাগের একটি কমিউনিটি-পুলিশিং প্রিসিনক্ট মডেলের রূপান্তর করার পরে শহরের কেন্দ্রস্থলে অপরাধের হার হ্রাস পায় এবং তা শহরব্যাপী সম্প্রসারিত হয়।[137] অপরাধের সমস্যাগুলি সম্ভবত একটি ভারসাম্যহীনতার কারণে হতে পারে, যা স্পোকেন কাউন্টি কারাগারগুলি প্রাক-মুক্তি ও কর্ম-মুক্তির বন্দীদের গ্রহণ করে; টাকোমা নিউজ ট্রিবিউন দ্বারা একটি তদন্ত পাওয়া যায় যে যখন স্পোকেন কাউন্টি রাজ্য কারাগারে বন্দীদের ৬.২১ শতাংশের জন্য অ্যাকাউন্ট করে, এটি সাধারণ জনসংখ্যার মধ্যে মুক্তি পাওয়ার জন্য বন্দী জনসংখ্যার একটি অসম ১৬.৭৩ শতাংশ গ্রহণ করে।
জনসংখ্যা
আমেরিকান কমিউনিটি জরিপ অনুসারে, স্পোকানে ২০১২ সালে একজন গৃহকর্তার মধ্যম আয় $৪২,২৭৪ ছিল এবং একটি পরিবারের মধ্য আয় $৫০,২৬৮ ছিল। পুরুষদের গড় আয় $৪২,৬৯৩ ছিল এবং মহিলাদের গড় আয় ছিল $৩৪,৭৯৫ ছিল। শহরের মাথাপিছু আয় $২৪,০৩৪ ছিল। প্রায় ১৩.৩% পরিবার ও ১৮.৭% জনসংখ্যা দারিদ্র্যসীমার নিচে ছিল, যার মধ্যে ১৮ বছরের কম বয়সীদের ২৩.৮% জনগণ ও ৬৫ বছর বা তার বেশি বয়সের ১০.৮% জনগণ রয়েছে। [4]